Document ID: /roh_data/filtered/Billingualer_Corpus_interleaved-de-rm.jsonl.gz/1127

This is a text translated from German to Rumantsch Grischun.
Berufsbildungsgesetz wird dem Bundesrecht angepasst

Die Bündner Regierung hat den Entwurf eines Gesetzes über die Berufsbildung und weiterführende Bildungsangebote (BwBG) für die Vernehmlassung freigegeben. Die weit reichende Revision der kantonalen Berufsbildungsgesetzgebung erfolgt in erster Linie, weil das alte Berufsbildungsgesetz dem geänderten Bundesrecht angepasst werden muss. Mit dem neuen Gesetz wird eine Regelung für die gesamte Berufs- und Weiterbildung gemäss Bundesgesetz über die Berufsbildung (BBG) und für den tertiären Bereich inklusive Hochschulen geschaffen. Zudem werden die Berufe Gesundheit, Soziales und Kunst sowie die Ausbildungen der Land- und Forstwirtschaft gemäss Bundesrecht auch auf kantonaler Ebene dem neuen Gesetz unterstellt.

Ein weiterer inhaltlicher Schwerpunkt der Vorlage ist das vereinfachte Finanzierungssystem der Berufsausbildungen. Neu wird der Bund seine Beiträge nicht mehr am Aufwand orientieren, sondern aufgabenbezogene Pauschalbeiträge ausrichten. Durch diesen Wechsel werden die Beiträge des Kantons neu auch den Bundesanteil enthalten. So wird sichergestellt, dass diese Systemänderung nicht zu einer Mehrbelastung der Gemeinden führt. Ebenfalls neu ist die Möglichkeit, dass der Kanton mit den Leistungsanbietenden im Bereich der Berufsbildung Leistungsaufträge abschliessen kann. Dieses Instrument ermöglicht es, die Mittel strategisch zu steuern sowie effizient und effektiv zu verwenden. Mit dem neuen Gesetz erhält der Kanton zudem den notwendigen Spielraum, um auf Neuerungen auf Bundesebene sowie auf Entwicklungen in Gesellschaft und Arbeitswelt rasch und flexibel zu reagieren. Nicht geändert werden sollen hingegen die Trägerschaften der verschiedenen Bündner Berufsfachschulen.

Der Vernehmlassungsentwurf ist auf der Homepage des Erziehungs-, Kultur- und Umweltschutzdepartementes www.ekud.gr.ch einzusehen. Die Vernehmlassung dauert bis zum 14. Juli 2006.

Kanton beteiligt sich an der Geodatendrehscheibe Graubünden

Der Kanton Graubünden beteiligt sich an der neu zu schaffenden Geodatendrehscheibe Graubünden. Dies hat die Bündner Regierung beschlossen. Als bestmögliche Rechtsform dieser Trägerschaft wird eine Aktiengesellschaft vorgeschlagen. In der Geodatendrehscheibe Graubünden AG (GDDS AG) werden der Bündner Planerkreis (BPK), der Verein Ingenieur Geometer Graubünden (IGGR) sowie der Kanton Graubünden mit einer Minderheitsbeteiligung vertreten sein. Der Kanton beteiligt sich im Umfang von 34'000 Franken am Aktienkapital. Ein Beitrag des Kantons an den Betriebskosten ist nicht vorgesehen.

Zweck der noch zu gründenden Gesellschaft mit Sitz in Chur ist es, über eine zentrale Stelle Geodaten kantonsweit zur Verfügung zu halten und anzubieten. Darunter fallen insbesondere die Führung eines Internetportals, der Aufbau einer Metadatenbank und das Anbieten und die Nutzbarmachung der vorhandenen Geodaten über einen Onlineshop. Die Geodatendrehscheibe zielt darauf, die Wertschöpfung der Ressource Geodaten deutlich zu verbessern. Eine Grosszahl von Kunden soll nebst den vielen anderen Geodaten auch die wertvollen Daten der Amtlichen Vermessung produktiver und einfacher nutzen und weitere Geodaten in jeglicher Form beziehen oder anderweitig nutzen können.

Konzept für Sportanlagen in Graubünden genehmigt

Die Bündner Regierung hat das kantonale Sportanlagenkonzept Graubünden (KASAK GR) genehmigt. Das Hauptziel des KASAK ist es, die Sportinfrastruktur im Kanton Graubünden bedürfnisgerecht zu fördern und die Anliegen der Sportförderung sowie der Wirtschaftsentwicklung zu berücksichtigen. Zudem zielt das Konzept darauf, die zur Verfügung stehenden Ressourcen optimal einzusetzen und Synergien zu nutzen. Insbesondere sollen bestehende Sportanlagen bestmöglich ausgelastet werden, bevor Erweiterungen oder neue Anlagen realisiert werden.

Das Konzept sieht vor, einen Katalog zu schaffen, in welchen bestehende oder geplante Sportanlagen von kantonaler Bedeutung nach gewissen Kriterien aufgenommen werden. Diese KASAK-Anlagen sollen zukünftig bei Investitionen mit zusätzlichen Kantonsbeiträgen von 10 bis maximal 25 Prozent der anrechenbaren Kosten unterstützt werden. Neben Sportanlagen für olympische Sportarten sollen auch Sportanlagen mit Graubünden-spezifischen Potenzialen wie Höhentraining oder Schneesport gefördert werden. Die Kriterien für die Aufnahme in den KASAK-Katalog sind weitgehend denjenigen des Nationalen Sportanlagenkonzeptes angeglichen.

Polizeiliche Kriminalstatistik soll vereinheitlicht werden

Mit dem Projekt für eine Neukonzeption der Polizeilichen Kriminalstatistik soll die heutige, uneinheitliche Erfassung der Statistikdaten durch die Kantone harmonisiert werden. Die Bündner Regierung hat die entsprechende Vereinbarung zwischen der Schweizerischen Eidgenossenschaft und der Konferenz der kantonalen Justiz- und Polizeidirektorinnen und -direktoren (KKJPD) zum gemeinsamen Projekt und Betrieb der Polizeilichen Kriminalstatistik zugestimmt. Die KKJPD hatte in der Frühjahrsversammlung vom 6. April 2006 das Projekt einstimmig genehmigt und die Ratifikation in den Kantonen eingeleitet.

Regierung begrüsst geplante Abgasvorschriften für Schiffsmotoren

Die Bündner Regierung begrüsst grundsätzlich die Absicht des Bundes, eine Partikelfilterpflicht für Dieselmotoren in gewerbsmässig eingesetzten Schiffen einzuführen. Die geplante Neuregelung, auch für Schiffsführer Blutalkoholgrenzwerte einzuführen, wird ebenfalls grundsätzlich gutgeheissen, wie die Regierung in ihrer Vernehmlassung an den Bund zur Revision der Binnenschifffahrtsverordnung und der Verordnung über die Abgasemissionen von Schiffsmotoren auf schweizerischen Gewässern schreibt.

Aus Gemeinden und Regionen

-

Calfreisen:

Die an der Gemeindeversammlung der Gemeinde Calfreisen vom 17. März 2006 beschlossene Teilrevision der Gemeindeverfassung wird genehmigt. Revisionsgrund bildet die Erteilung des Stimm- und Wahlrechts in Gemeindeangelegenheiten an ausländische Staatsangehörige.

-

Celerina/Schlarigna-Samedan:

Der Gemeindegrenzplan Celerina/Schlarigna-Samedan wird genehmigt.

-

Celerina/Schlarigna-Pontresina:

Der Gemeindegrenzplan Celerina/Schlarigna-Pontresina wird genehmigt.

Kantonsbeiträge an verschiedene Institutionen

-

Alters- und Pflegeheim Surses:

Die Regierung hat der Trägerschaft des Alters- und Pflegeheims und Spitals Surses in Savognin an die maximal anrechenbaren Anlagekosten von 5'045'000 Franken für den Um- und Anbau des Alters- und Pflegeheimbereichs einen Kantonsbeitrag von 50 Prozent, das heisst maximal 2'522'500 Franken, zugesichert.

-

Tennisclub Haldenstein:

Der Tennisclub Haldenstein wird für den Ausbau der Zuschauerterrasse und des Aufenthaltsraums mit einem Beitrag aus dem Sport-Fonds von maximal 5'900 Franken unterstützt.

Strassenprojekte

Die Regierung hat insgesamt 1'720'000 Franken für den Bau und die Sanierung des folgenden Strassenabschnitts bewilligt:

- Nationalstrasse A13c: Pian San Giacomo - Malabarba

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 18.05.2006

La lescha chantunala davart la furmaziun professiunala vegn adattada al dretg federal

La regenza grischuna ha deliberà per la consultaziun il sboz d'ina lescha davart la furmaziun professiunala e davart purschidas da furmaziun cuntinuanta (LFurm). La revisiun cumplessiva da la legislaziun chantunala davart la furmaziun professiunala succeda en emprima lingia, perquai che l'anteriura lescha chantunala davart la furmaziun professiunala sto vegnir adattada al dretg federal. Cun la nova lescha vegn stgaffida ina regulaziun per l'entira furmaziun professiunala e supplementara tenor la lescha federala davart la furmaziun professiunala (LFPr) e per il sectur terziar inclusiv las scolas autas. Ultra da quai vegnan las professiuns da la sanadad, dals fatgs socials e da l'art sco er las scolaziuns da l'agricultura e da la selvicultura suttamessas - tenor il dretg federal - er sin plaun chantunal a la nova lescha.

In ulteriur tema principal dal project è il sistem da finanziaziun simplifitgà per las scolaziuns professiunalas. Da nov na vegn la confederaziun betg pli a pajar sias contribuziuns en moda orientada als custs, mabain sco pauschalas orientadas a las incumbensas. Pervi da questa midada vegnan las contribuziuns dal chantun a cuntegnair da nov er la part federala. Uschia vegni garantì che questa midada da sistem na chaschuna nagina grevezza supplementara per las vischnancas. Medemamain nova è la pussaivladad ch'il chantun po far giu incaricas da prestaziun cun instituziuns che porschan prestaziuns sin il champ da la furmaziun professiunala. Quest instrument pussibilitescha da diriger ils meds cun ina tscherta strategia sco er d'als applitgar en moda effizienta ed effectiva. Grazia a la nova lescha survegn il chantun ultra da quai la libertad necessaria per pudair reagir en moda svelta e flexibla a novaziuns sin plaun federal sco er a svilups da la societad e dal mund da lavur. Las instituziuns purtadras da las differentas scolas professiunalas spezialisadas dal Grischun na duain perencunter betg vegnir midadas.

Ils sboz da consultaziun po vegnir consultà sin la pagina d'internet dal departament d'educaziun, cultura e protecziun da l'ambient, www.ekud.gr.ch. La consultaziun dura fin ils 14 da fanadur 2006.

Il chantun Grischun sa participescha al center da geodatas en il Grischun

Il chantun Grischun sa participescha al center da geodatas en il Grischun che duai vegnir stgaffì da nov. Quai ha concludì la regenza grischuna. Sco la meglra furma giuridica per questa instituziun purtadra vegn proponida la societad anonima. Represchentads en la SA center da geodatas en il Grischun (CGD SA) èn il circul grischun da planisadras e da planisaders, l'uniun d'inschigneras-geometras e d'inschigners-geometers dal Grischun e - cun ina participaziun minoritara - il chantun Grischun. Il chantun sa participescha al chapital d'aczias en la dimensiun da 34'000 francs. Ina contribuziun dal chantun als custs da gestiun n'è betg previsa.

L'intent da la societad cun sedia a Cuira che sto anc vegnir fundada è da metter a disposiziun e da porscher in post central per geodatas che serva a l'entir chantun. Latiers tutgi en spezial da manar in portal d'internet, d'installar ina banca da metadatas e da render utilisablas las geodatas ch'èn avant maun sur in negozi online. La finamira dal center da geodatas è da meglierar cleramain la valur agiuntada da la resursa "geodatas". Bleras clientas e blers clients duain pudair utilisar en moda pli productiva e pli simpla - ultra da las numerusas autras geodatas - er las datas preziusas da la mesiraziun uffiziala e pudair retrair ulteriuras geodatas en ina furma u l'autra u las utilisar per in auter intent.

Il concept per stabiliments da sport d'impurtanza chantunala vegn approvà

La regenza grischuna ha approvà il concept per stabiliments da sport d'impurtanza chantunala (CSSIC). La finamira dal CSSIC è da promover l'infrastructura da sport en il chantun Grischun en moda confurma al basegn e da resguardar ils giavischs da la promoziun da sport sco er dal svilup economic. Ultra da quai ha il concept la finamira d'impunder en moda optimala las resursas ch'al stattan a disposiziun e da trair a niz sinergias. En spezial duain implants da sport existents vegnir occupads uschè bain sco pussaivel avant ch'i vegnian fatgs engrondiments u construids novs stabiliments. Il concept prevesa da crear in catalog, en il qual ils stabiliments da sport d'impurtanza chantunala vegnan recepids tenor tscherts criteris. Stabiliments da sport existents u planisads che vegnan integrads en il catalog dal CSSIC duain vegnir sustegnids en l'avegnir - en cas d'investiziuns - cun contribuziuns chantunalas supplementaras da 10 fin maximalmain 25 pertschient dals custs imputabels. Ultra da stabiliments da sport per disciplinas olimpicas duain vegnir promovids er stabiliments da sport cun potenzials specifics dal Grischun sco il trenament alpin u il sport da naiv. Ils criteris per la recepziun en il catalog CSSIC vegnan adattads per gronda part a quels dal concept per stabiliments da sport d'impurtanza naziunala.

La statistica criminala da la polizia duai vegnir unifitgada

Cun il project per concepir da nov la statistica criminala da la polizia duai vegnir armonisada la registraziun actuala da las datas da statistica che vegn fatga oz en ina furma betg unitara tras ils chantuns. La regenza grischuna ha approvà la cunvegna correspundenta tranter la confederaziun svizra e la conferenza da las directuras e dals directurs chantunals da giustia e polizia (CDCGP) per il project communabel e per la gestiun da la statistica criminala da la polizia. La CDCGP ha approvà unanimamain il project a la radunanza da primavaira dals 6 d'avrigl 2006 ed ha instradà la ratificaziun en ils chantuns.

La regenza beneventa las prescripziuns da svapur per motors da bartgas

La regenza grischuna beneventa da princip l'intenziun da la confederaziun d'introducir l'obligaziun d'avair in filter cunter particlas per motors a diesel en bartgas duvradas da professiun. La nova regulaziun planisada d'introducir er per bartgarielas e per bartgariels limitas da l'alcohol en il sang vegn medemamain approvada da princip, sco che la regenza scriva en sia consultaziun a la confederaziun tar la revisiun da l'ordinaziun davart la navigaziun interna e tar l'ordinaziun davart l'emissiun da svapurs da motors da bartgas sin las auas svizras.

Da vischnancas e regiuns

-

Calfreisen:

La revisiun parziala da la constituziun communala, decisa da la radunanza communala da Calfreisen ils 17 da mars 2006, vegn approvada. Il motiv da la revisiun è stada la concessiun dal dretg da votar e dal dretg d'elecziun en chaussas communalas a burgaisas estras ed a burgais esters.

-

Schlarigna-Samedan:

Il plan dal cunfin tranter las vischnancas da Schlarigna-Samedan vegn approvà.

-

Schlarigna-Puntraschigna:

Il plan dal cunfin tranter las vischnancas da Schlarigna-Puntraschigna vegn approvà.

Contribuziuns chantunalas a differentas instituziuns

-

Chasa da persunas attempadas e chasa da tgira dal Surses:

La regenza ha empermess a l'instituziun purtadra da la chasa da persunas attempadas e chasa da tgira e da l'ospital dal Surses a Savognin ina contribuziun chantunala da 50 pertschient, quai vul dir da maximalmain 2'522'500 francs dals custs d'investiziun maximalmain imputabels da 5'045'000 per renovar e per engrondir la chasa da persunas attempadas e la chasa da tgira.

-

Club da tennis da Haldenstein:

Il club da tennis da Haldenstein vegn sustegnì cun ina contribuziun dal fond da sport-toto da maximalmain 5'900 francs per engrondir la terrassa da las aspectaturas e dals aspectaturs sco er il local da dimora.

Projects da vias

La regenza ha approvà totalmain 1'720'000 francs per construir e per sanar il suandant traject da via:

- via naziunala A13c: Pian San Giacomo - Malabarba

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 18.05.2006